钦定古今图书集成/明伦汇编/闺媛典/第312卷 > 皇清四十五 > 郭继昌妻王氏
## 钦定古今图书集成/明伦汇编/闺媛典/第312卷 > 皇清四十五 > 郭继昌妻王氏

按《长洲县志》：王氏，少司寇王心一女。年十八适诸生郭继昌。二十八而夫亡，誓不欲生，绝水浆数日。司寇勉劝之，谓：“翁姑在堂，是益之痛也。且奈此呱呱者何？若为孟博母，则死者复生，可以无憾。” 氏曰：“父以大义相责，敢不惟命。” 乃强起，屏膏沐蔬布如窭人妇，三十七年如一日。